Miller
Miller Ali gadhah nama asli Mohammad Suhaemi bin Ali Dad Khan (). Miller Ali punika salah satunggaling aktor asal Malaysia. Nanging Miller Ali langkung misuwur wonten ing Indonésia. Miller Ali punika mas saking juru main sinétron ingkang namanipun Aliff Ali saha adhik saking juru main sinétron asal Malaysia ingkang namanipun Sabrina Ali. Kajawi punika Miller ugi sepupunipun pengarah filem Syamsul Yusof putranipun Yusof Haslam.

Karir 
Miller punika aktor katurunan China-Arab. Wonten ing Malaysia, Miller namung dados aktor ingkang limrah kemawon ateges boten misusuwr sanget. Nanging Miller banjur manggèn ing Indonésia saha akting wonten ing filem kanthi irah-irahan Sepet nalika taun 2005. Sasampunipun akting wonten ing filem punika, wonten ing taun 2006, Miller lajeng dipuntawani kanggé dados bintang iklan prodhuk mi instan sareng kaliyan Luna Maya. Namanipun lajeng misuwur wonten ing nagara Indonésia sasampunipun wonten ing wekdal ingkang radi sareng dados bintang filem wonten ing kalih filem. Film punika inggih filem kanthi irah-irahan Bukan Bintang Biyasa saha Cintapuccino wonten ing taun 2007. Wonten ing filem ingkang irah-irahanipun Cintapuccino, Miler lajeng pikantuk peran utama jaler ingkang ngampingi Sissy Priscillia. Miller sangsaya misuwur nalika akting kaliyan Kirana Larasati wonten ing sinétron kanthi irah-irahan Azizah. Kajawi punika, Miller ugi akting wonten ing sinétron kanthi irah-irahan Cinta dan Anugerah. Wonten ing sinétron punika, Miller akting kaliyan aktris Nabila Syakieb saha Eva Anindhita.

Cathetan suku 

Aktor Indonésia